Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 476

5. Gazdasági ismeretek A tantárgy követelményei magukba foglalják a központi alapmodulban szereplő e tárgyhoz kapcsolódó témaköröket is 5.1. Alapvető gazdasági összefüggések megismerése — Alapvető nemzetgazdasági összefüggések ismerete. — A nemzetközi gazdasági szervek ismerete (IMF, Világbank, GATT). — A különböző fizetési eszközök (csekk, váltó stb.) fogalmának, alkalmazási lehetőségeinek, szabályainak ismerete. — A különböző fizetési módok leírása (készpénzes és készpénzkímélő fizetési módok). 5.2. Bizonylati rendszer a pénzforgalomban — A beérkező fizetési bizonylatok nyilvántartásának ismerete egy vállalkozás bizonylati rendjében meghatározottaknak megfelelően. — A kimenő fizetési bizonylatok nyilvántartásának ismerete egy vállalkozás bizonylati rendjében meghatározottaknak megfelelően. — Felszólítások készítése az adott vállalkozásnál meghatározott határidők és törvényes előírások figyelembevételével. — Bevételi és kiadási pénztárbizonylatok kitöltése az adott vállalkozás bizonylati rendjében meghatározottak szerint, szabályosan. 5.3. Adózási alapismeretek — A társasági adó fogalmának, kiszámításának ismertetése egyszerű példa segítségével, a hatályos rendeletek szerint. — Társadalombiztosítási járulék fogalma, kiszámítása egyszerű példa segítségével, a hatályos rendeletek szerint. — Egészségbiztosítási, nyugdíj-, munkavállalói járulék mértékének megjelölése, kiszámítása egyszerű példa segítségével, a hatályos rendeletekben előírtak alapján. — Személyi jövedelemadó-előleg számítása a hatályos rendeletek szerint, példák alapján. — Egyéb levonások fajtáinak ismertetése példák alapján. — Személyi jövedelemadó-bevallás készítése az adott időpontban érvényes szabályoknak megfelelően, konkrét példák alapján. 5.4. Alapvető nemzetközi gazdasági összefüggések ismerete, államközi szerződések fajtáinak ismerete (kereskedelmi szerződés, árucsere-forgalmi megállapodás, fizetési megállapodás) — A külkereskedelem szabályozásának, irányításának eszközrendszere. — A külkereskedelemmel összefüggő okmányok felsorolása, az egyszerűbbek jellemzése, kitöltése, továbbítása, irattározása egyszerűsített adatok alapján EU alapismeretek. — Tőzsdei alapismeretek, értékpapírokra vonatkozó ismeretek. 5.5. Számviteli alapismeretek, könyvvezetési alapismeretek — A számvitel feladatainak jellemzése egy adott vállalkozás példája alapján. — A számvitel szervezetben elfoglalt helyének és a többi funkciós területtel való kapcsolatának leírása egy lehetséges módon, egy vállalkozás példája alapján, értelemszerűen. — A számlakeret, számlarend jellemzése. — A fogalmak definiálása, számlakeret, számlarend jellemzése egy vállalkozás gyakorlata alapján. — A kettős könyvelés fogalmának szakszerű meghatározása. — Egyszeres könyvvezetés. — Naplófőkönyv és pénztárkönyv alkalmazási lehetőségének és vezetési szabályainak ismertetése a számviteli törvény alapján. 5.6. Vállalkozási ismeretek — Vállalkozás fogalma, formái. — Vállalkozás indításának külső és belső feltételei. — Üzleti terv módosításának főbb lépései.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes